title: Kommissionens gennemførelsesforordning (EU) 2019/59 af 14. januar 2019 om indførelse af en endelig antidumpingtold på importen af aluminiumsradiatorer med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036

text:
                  15.1.2019

                  DA

                  Den Europæiske Unions Tidende

                  L 12/13

         KOMMISSIONENS GENNEMFØRELSESFORORDNING (EU) 2019/59
         af 14. januar 2019
         om indførelse af en endelig antidumpingtold på importen af aluminiumsradiatorer med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (»grundforordningen«) (1), særlig artikel 11, stk. 2, og
         ud fra følgende betragtninger:
         1.   SAGSFORLØB
         1.1.   Gældende foranstaltninger

                     (1)

                     Efter en antidumpingundersøgelse (»den oprindelige undersøgelse«) indførte Rådet i november 2012 ved gennemførelsesforordning (EU) nr. 1039/2012 (2) (»forordningen om endelig told«) en endelig antidumpingtold på importen af aluminiumsradiatorer i øjeblikket henhørende under KN-kode ex 7615 10 10, ex 7615 10 80, ex 7616 99 10 og ex 7616 99 90 (Taric-kode 7615101010, 7615108010, 7616991091, 7616999001 og 7616999091) og med oprindelse i Folkerepublikken Kina (»Kina«).

                     (2)

                     Ved forordningen om endelig told indførtes der en antidumpingtold på mellem 12,6 % og 56,2 % på importen fra de eksporterende producenter i stikprøven, 21,2 % på importen fra samarbejdsvillige virksomheder, der ikke indgik i stikprøven, og 61,4 % på importen fra alle andre virksomheder i Kina.

               1.2.   Indledning af en udløbsundersøgelse

                     (3)

                     Den 15. februar 2017 offentliggjorde Kommissionen en meddelelse i Den Europæiske Unions Tidende (3) om det forestående udløb af antidumpingforanstaltningerne vedrørende importen af aluminiumsradiatorer med oprindelse i Kina.

                     (4)

                     Den 30. juni 2017 indgav the International Association of Aluminium Radiator Manufacturers Limited Liability Consortium (AIRAL S.c.r.l.) (»ansøgeren«), som tegner sig for mere end 25 % af den samlede produktion af aluminiumsradiatorer i Den Europæiske Union (»Unionen«), en anmodning om en fornyet undersøgelse i henhold til grundforordningens artikel 11, stk. 2.

                     (5)

                     Ansøgeren begrundede anmodningen med, at foranstaltningernes bortfald sandsynligvis vil medføre fortsat dumping og fornyet skade for EU-erhvervsgrenen.

                     (6)

                     Kommissionen fastslog, at der forelå tilstrækkelige beviser til at berettige indledningen af en udløbsundersøgelse, og offentliggjorde den 9. november 2017 en meddelelse i Den Europæiske Unions Tidende (»indledningsmeddelelsen«) (4) om indledning af en udløbsundersøgelse.

               1.3.   Interesserede parter

                     (7)

                     I indledningsmeddelelsen opfordrede Kommissionen alle interesserede parter til at tage kontakt med henblik på at deltage i undersøgelsen. Kommissionen underrettede udtrykkeligt ansøgeren, kendte EU-producenter og deres sammenslutninger, kendte importører af aluminiumsradiatorer i Unionen og kendte eksporterende producenter i Kina om indledningen af udløbsundersøgelsen og opfordrede dem til at samarbejde.

                     (8)

                     I indledningsmeddelelsen anførte Kommissionen, at den påtænkte at anvende Rusland som et tredjeland med markedsøkonomi (»referenceland«), jf. grundforordningens artikel 2, stk. 7. Kommissionen anførte også, at ifølge de tilgængelige oplysninger kunne der findes andre producenter i lande med markedsøkonomi i Tyrkiet, Taiwan, Malaysia, Iran, Argentina og Ukraine.

                     (9)

                     Kommissionen underrettede også producenter i Rusland om indledningen og opfordrede dem til at deltage. Kommissionen underrettede også myndighederne i Argentina, Bosnien-Hercegovina, den tidligere jugoslaviske republik Makedonien, Iran, Japan, Malaysia, Rusland, Schweiz, Taiwan, USA, Tyrkiet og Ukraine om indledningen af undersøgelsen og anmodede om oplysninger vedrørende produktion og salg af aluminiumsradiatorer samt kontaktoplysninger for relevante producenter i disse lande.

                     (10)

                     Alle interesserede parter fik lejlighed til at fremsætte bemærkninger til indledningen af undersøgelsen og til at anmode om at blive hørt af Kommissionen og/eller høringskonsulenten i handelsprocedurer. Ingen af de interesserede parter anmodede om en høring.

               1.3.1.   Stikprøveudtagning

                     (11)

                     I indledningsmeddelelsen anførte Kommissionen, at den eventuelt ville udtage en stikprøve af interesserede parter i henhold til grundforordningens artikel 17.

               1.3.1.1.   Stikprøveudtagning af EU-producenter

                     (12)

                     Kommissionen anførte i indledningsmeddelelsen, at den havde udtaget en foreløbig stikprøve af EU-producenter.

                     (13)

                     I overensstemmelse med grundforordningens artikel 17, stk. 1, udtog Kommissionen stikprøven på grundlag af den største repræsentative salgsmængde, der kunne undersøges inden for den tid, der var til rådighed.

                     (14)

                     Den foreløbige stikprøve bestod af fire EU-producenter, som tegnede sig for ca. 80 % af EU-erhvervsgrenens samlede salg. Kommissionen opfordrede interesserede parter til at fremsætte bemærkninger til den foreløbige stikprøve, men modtog ingen bemærkninger.

               1.3.1.2.   Stikprøveudtagning af importører

                     (15)

                     Kommissionen anmodede i indledningsmeddelelsen importører og deres repræsentative sammenslutninger om at give sig til kende og indberette de specifikke oplysninger, der var nødvendige for at afgøre, om stikprøveudtagning var nødvendig, og i bekræftende fald udtage en stikprøve. To importører gav sig til kende. I betragtning af det begrænsede antal virksomheder, blev det ikke anset for nødvendigt at foretage en stikprøveudtagning.

               1.3.1.3.   Stikprøveudtagning af eksporterende producenter

                     (16)

                     For at afgøre, hvorvidt det var nødvendigt med stikprøveudtagning, og i bekræftende fald at udtage en stikprøve, anmodede Kommissionen alle eksporterende producenter i Kina om at afgive de oplysninger, der er anført i indledningsmeddelelsen. Kommissionen bad endvidere de kinesiske myndigheder om at identificere og/eller kontakte eventuelle andre eksporterende producenter, der kunne være interesseret i at deltage i undersøgelsen.

                     (17)

                     Ingen eksporterende producenter i Kina afgav de oplysninger, der blev anmodet om i bilag I til indledningsmeddelelsen, med henblik på stikprøveudtagning.

               1.3.2.   Brugere

                     (18)

                     I indledningsmeddelelsen opfordrede Kommissionen brugerne og deres repræsentative sammenslutninger og repræsentative forbrugerorganisationer til at give sig til kende og samarbejde. Ingen brugere i Unionen eller deres sammenslutninger gav sig til kende.

               1.3.3.   Spørgeskemaer og kontrolbesøg

                     (19)

                     Kommissionen sendte spørgeskemaer til alle de parter, der er anført nedenfor, og til alle andre virksomheder, som gav sig til kende inden for de frister, der var fastsat i indledningsmeddelelsen.

                     (20)

                     Det omfattede fire stikprøveudtagne EU-producenter, ansøgeren, de to samarbejdsvillige importører og producenter i Argentina, Iran, Japan, Malaysia, Rusland, Schweiz, Taiwan, den tidligere jugoslaviske republik Makedonien, Tyrkiet og Ukraine.

                     (21)

                     Der blev modtaget spørgeskemabesvarelser fra de fire stikprøveudtagne EU-producenter, én importør, ansøgeren og én producent i Ukraine.

                     (22)

                     Kommissionen indhentede og efterprøvede alle de oplysninger, som den anså for nødvendige med henblik på at fastslå, om der var sandsynlighed for fortsat eller fornyet dumping og skade, og om det ville være i strid med Unionens interesser at opretholde antidumpingforanstaltningerne.

                     (23)

                     Der blev aflagt kontrolbesøg hos følgende virksomheder:

                                 a)

                                 EU-producenter:

                                             —

                                             Fondital, Brescia, Italien

                                             —

                                             Global Radiatori, Brescia, Italien

                                             —

                                             Radiatori 2000, Bergamo, Italien

                                             —

                                             Armatura, Kraków, Polen

                                 b)

                                 Importører i Unionen:

                                             —

                                             Hydroland, Kraków, Polen

                                 c)

                                 Producent i et referenceland

                                             —

                                             San Teh Raj, Odessa, Ukraine.

               1.4.   Den nuværende undersøgelsesperiode og den betragtede periode

                     (24)

                     Undersøgelsen af sandsynligheden for fortsat eller fornyet dumping og skade omfattede perioden fra den 1. oktober 2016 til den 30. september 2017 (»den nuværende undersøgelsesperiode« eller »NUP«).

                     (25)

                     Undersøgelsen af de tendenser, der er relevante for vurderingen af sandsynligheden for fortsat eller fornyet skade, omfattede perioden fra den 1. januar 2014 frem til udgangen af den nuværende undersøgelsesperiode (»den betragtede periode«).

               2.   DEN PÅGÆLDENDE VARE OG SAMME VARE
         2.1.   Den pågældende vare

                     (26)

                     Den pågældende vare, der er genstand for denne udløbsundersøgelse, er den samme vare som den, der er defineret i den oprindelige undersøgelse, dvs. aluminiumsradiatorer og elementer eller sektioner, som disse radiatorer består af, uanset om sådanne elementer eller sektioner er samlet i blokke, undtagen elektriske radiatorer og elementer og sektioner deraf, i øjeblikket henhørende under KN-kode ex 7615 10 10, ex 7615 10 80, ex 7616 99 10 og ex 7616 99 90 (Taric-kode 7615101010, 7615108010, 7616991091, 7616999001 og 7616999091) med oprindelse i Kina (»den pågældende vare«).

               2.2.   Samme vare

                     (27)

                     Undersøgelsen viste, at følgende varer har samme grundlæggende fysiske og tekniske egenskaber og samme grundlæggende anvendelsesformål:

                                 —

                                 den pågældende vare

                                 —

                                 den vare, der fremstilles og sælges på hjemmemarkedet i referencelandet Ukraine

                                 —

                                 den vare, der fremstilles og sælges i Unionen af EU-erhvervsgrenen

                     (28)

                     Kommissionen konkluderede, at disse varer er samme vare, jf. grundforordningens artikel 1, stk. 4.

               3.   SANDSYNLIGHEDEN FOR FORTSAT ELLER FORNYET DUMPING
         3.1.   Sandsynligheden for fortsat eller fornyet dumping

                     (29)

                     I overensstemmelse med grundforordningens artikel 11, stk. 2, undersøgte Kommissionen, om der for nærværende fandt dumping sted, og om det var sandsynligt, at dumpingen ville fortsætte eller igen finde sted, hvis de gældende foranstaltninger vedrørende importen fra Kina skulle udløbe.

               3.1.1.   Referenceland

                     (30)

                     Ifølge grundforordningens artikel 2, stk. 7, fastsættes den normale værdi på grundlag af prisen eller den beregnede værdi i et tredjeland med markedsøkonomi. Af den grund skulle der vælges et tredjeland med markedsøkonomi (»referencelandet«).

                     (31)

                     I indledningsmeddelelsen meddelte Kommissionen de interesserede parter, at den påtænkte at anvende Rusland som egnet referenceland, og opfordrede de interesserede parter til at fremsætte bemærkninger. Der blev ikke modtaget bemærkninger hertil.

                     (32)

                     Kommissionen anmodede 60 producenter af samme vare i Argentina, Iran, Japan, Malaysia, Rusland, Schweiz, Taiwan, den tidligere jugoslaviske republik Makedonien, Tyrkiet og Ukraine om at afgive oplysninger.

                     (33)

                     Kommissionen modtog kun ét svar fra en producent i Ukraine (San Teh Raj).

                     (34)

                     Da der ikke blev modtaget andre svar, og eftersom det ukrainske marked anses for at være et passende repræsentativt marked til dette formål på grundlag af markedets størrelse, blev det besluttet, at Ukraine er et egnet referenceland, jf. grundforordningens artikel 2, stk. 7.

               3.1.2.   Normal værdi

                     (35)

                     Oplysningerne fra den samarbejdsvillige producent i referencelandet blev brugt til at fastsætte den normale værdi for Kina i henhold til grundforordningens artikel 2, stk. 7.

                     (36)

                     Kommissionen undersøgte først, om referencelandsproducentens samlede hjemmemarkedssalg var repræsentativt. Hjemmemarkedssalget er repræsentativt, hvis det samlede hjemmemarkedssalg af samme vare til uafhængige kunder på hjemmemarkedet udgør mindst 5 % af den samlede eksportsalgsmængde af den pågældende vare til Unionen i den nuværende undersøgelsesperiode. På den baggrund var referencelandsproducentens samlede salg repræsentativt.

                     (37)

                     Ifølge ansøgerens oplysninger er der ikke noget klart grundlag for at fastsætte varetypen på grundlag af de fem Taric-koder, der er omfattet af undersøgelsen. Varebeskrivelsen for alle fem Taric-koder er identisk: »Aluminiumsradiatorer og elementer eller sektioner, som disse radiatorer består af, uanset om sådanne elementer eller sektioner er samlet i blokke«. Der er ikke angivet yderligere differentiering på Taric-niveau. Forskellene mellem de fem Taric-koder er forårsaget af andre kriterier, såsom slutbrug og produktionsmetoden. Hvis en radiator for eksempel er bestemt til privat brug, henhører den under toldposition 7615. Hvis den samme radiator anvendes i en kommerciel eller industriel bygning, henhører den under toldposition 7616. Kriterier, der er relateret til ydeevnen, såsom elementets afgivne effekt, dimensioner og vægt, er ikke omfattet af toldtariferingen.

                     (38)

                     På dette grundlag besluttede Kommissionen, at der burde fastsættes en vejet gennemsnitlig normal værdi.

                     (39)

                     Med henblik herpå fastsatte Kommissionen andelen af rentable salg til uafhængige kunder på hjemmemarkedet i den nuværende undersøgelsesperiode for at afgøre, hvorvidt det faktiske salg på hjemmemarkedet skulle anvendes som grundlag for beregningen af den normale værdi.

                     (40)

                     Den normale værdi baseres på den faktiske pris på hjemmemarkedet, uanset om salgstransaktionerne har været rentable, hvis:

                                 a)

                                 salgsmængden, som blev solgt til en nettopris, der svarede til eller lå over de beregnede produktionsomkostninger, udgjorde mere end 80 % af den samlede salgsmængde, og

                                 b)

                                 de vejede gennemsnitlige salgspriser svarer til eller er højere end enhedsproduktionsomkostningerne.

                     (41)

                     Analysen af hjemmemarkedssalget viste, at mere end 80 % af hjemmemarkedssalget var rentabelt, og at den vejede gennemsnitlige salgspris var højere end produktionsomkostningerne. Den normale værdi blev derfor beregnet som et vejet gennemsnit af priserne på alt hjemmemarkedssalg i den nuværende undersøgelsesperiode.

               3.1.3.   Eksportpris

                     (42)

                     Kommissionen modtog ingen spørgeskemabesvarelser fra eksporterende producenter i Kina. Som følge af den manglende samarbejdsvilje informerede Kommissionen, jf. grundforordningens artikel 18, stk. 1, de eksporterende producenter i Kina og de kinesiske myndigheder om, at hvis de eksporterende producenter ikke udviste tilstrækkelig samarbejdsvilje, kunne Kommissionen basere sine konklusioner på de foreliggende faktiske oplysninger. Kommissionen understregede desuden, at en konklusion baseret på de foreliggende faktiske oplysninger kan være mindre fordelagtig for de pågældende parter. Der blev ikke modtaget bemærkninger hertil. Kommissionen fastsatte således eksportprisen ud fra Eurostats importstatistik (»Comext-databasen«).

                     (43)

                     Som anført i betragtning 37, er der ikke noget klart grundlag for at fastslå, hvilke varetyper der henhører under de fem Taric-koder, der er omfattet af undersøgelsen. Derfor blev der fastsat én vejet gennemsnitlig eksportpris for alle aluminiumsradiatorer, der importeres fra Kina.

               3.1.4.   Sammenligning

                     (44)

                     Kommissionen sammenlignede den normale værdi og eksportprisen på grundlag af priserne ab fabrik.

                     (45)

                     Hvor det var berettiget for at sikre en rimelig sammenligning, justerede Kommissionen i overensstemmelse med grundforordningens artikel 2, stk. 10, den normale værdi og eksportprisen for forskelle, der påvirker priserne og prisernes sammenlignelighed. Der blev foretaget en opjustering af den normale værdi på mellem 4 %-6 % for ikke-refunderbare momsudgifter, og der blev foretaget en nedjustering af eksportprisen på mellem 4 %-6 % for forsikrings- og fragtomkostninger.

               3.1.5.   Dumpingmargen

                     (46)

                     Kommissionen sammenlignede den vejede gennemsnitlige normale værdi af samme vare med den vejede gennemsnitlige pris for al eksport til Unionen i overensstemmelse med grundforordningens artikel 2, stk. 11 og 12.

                     (47)

                     På dette grundlag konstaterede Kommissionen en dumpingmargen udtrykt som en procentdel af cif-prisen, Unionens grænse, ufortoldet, på over 15 %.

               3.2.   Udvikling i importen i tilfælde af foranstaltningernes ophævelse

                     (48)

                     Ud over konstateringen af dumping i den nuværende undersøgelsesperiode undersøgte Kommissionen, om der var sandsynlighed for fortsat dumping, hvis foranstaltningerne blev ophævet. Følgende elementer blev undersøgt: uudnyttet kapacitet i Kina og EU-markedets tiltrækningskraft.

                     (49)

                     Som følge af den manglende samarbejdsvilje fra eksporterende producenter i Kina blev undersøgelsen af sandsynligheden for fortsat dumping med henblik på at vurdere importens udvikling i tilfælde af foranstaltningernes ophævelse baseret på de oplysninger, der var tilgængelige for Kommissionen, dvs. oplysninger i anmodningen om den fornyede undersøgelse og oplysninger fra andre uafhængige tilgængelige kilder, såsom officielle importstatistikker og oplysninger indhentet fra interesserede parter i løbet af undersøgelsen. Oplysningerne i anmodningen omfattede en kortlægning, der var udført af en kinesisk erhvervsorienteret konsulentvirksomhed, og en rapport (5) med titlen »Overkapacitet i Kina«, der var publiceret af EU's handelskammer i Kina. Ansøgerens oplysninger i denne henseende blev ikke anfægtet af de interesserede parter. Kommissionen fandt intet, der modsagde disse oplysninger.

               3.2.1.   Uudnyttet kapacitet i Kina

                     (50)

                     I kortlægningen blev størrelsen af den kinesiske uudnyttede kapacitet for aluminiumsradiatorer analyseret i henhold til to scenarier. Afhængigt af hvilket af de to scenarier der anvendes, udgør den uudnyttede kapacitet enten 27,5 mio. eller 112,5 mio. elementer. Uanset hvilket scenario der vedtages, er den uudnyttede kapacitet for aluminiumsradiatorer betydelig og svarer til enten ca. 94 % eller ca. 386 % af det samlede EU-forbrug (se betragtning 62).

                     (51)

                     I den rapport, der blev publiceret af EU's handelskammer i Kina, blev den generelle uudnyttede kapacitet hos den kinesiske aluminiumsindustri analyseret. Ifølge denne rapport er den uudnyttede kapacitet blevet fordoblet fra næsten 5 mio. ton til næsten 10 mio. ton mellem 2008 og 2015. Det er derfor tydeligt, at de kinesiske producenter af aluminiumsradiatorer ville være i stand til at tilvejebringe yderligere mængder af aluminium, hvis de øgede deres produktion.

                     (52)

                     Hverken kortlægningen eller undersøgelsen afdækkede elementer, der kunne tyde på, at der ville ske en væsentlig stigning i den indenlandske efterspørgsel i Kina i den nærmeste fremtid. Det samme gælder den kinesiske eksport til andre tredjelande, da der ikke foreligger nogen oplysninger, der kan tyde på en væsentlig stigning i efterspørgslen efter aluminiumsradiatorer på verdensplan.

                     (53)

                     Da der ikke foreligger andre oplysninger, blev det derfor konkluderet, at hverken den indenlandske eller globale efterspørgsel efter aluminiumsradiatorer vil kunne absorbere den væsentlige uudnyttede kapacitet i Kina.

               3.2.2.   EU-markedets tiltrækningskraft

                     (54)

                     For at fastslå den mulige udvikling i importen ved foranstaltningernes eventuelle bortfald analyserede Kommissionen EU-markedets tiltrækningskraft, for så vidt angår prisniveauet.

                     (55)

                     Kommissionen analyserede ottecifrede eksportdata fra Kina til tredjelande i den nuværende undersøgelsesperiode. Imidlertid blev disse eksportpriser ikke anset for at give et retvisende billede af priserne på aluminiumsradiatorer, eftersom klassificeringerne på dette niveau omfattede en lang række varer ud over den pågældende vare, hvilket i betydelig grad (mindst 100 gange) overgik importen af aluminiumsradiatorer. De kinesiske eksportstatistikker leverer derfor ikke afgørende beviser vedrørende kinesiske eksportpriser på andre markeder.

                     (56)

                     I mangel af entydige oplysninger om priserne i forbindelse med tredjelande — som følge af det manglende samarbejde fra de kinesiske eksporterende producenter — baserede Kommissionen i overensstemmelse med grundforordningens artikel 18, stk. 1, sine konklusioner på oplysningerne i anmodningen om den fornyede undersøgelse.

                     (57)

                     I betragtning af de kinesiske eksporterende producenters betydelige uudnyttede kapacitet samt mætningen på visse eksisterende markeder ville kinesiske eksporterende producenter højst sandsynligt orientere deres betydelige uudnyttede kapacitet mod EU-markedet, hvis antidumpingforanstaltningerne blev ophævet. I rapporten »Overkapacitet i Kina« blev det desuden understreget, at den kinesiske regerings politik opmuntrer til eksport gennem finansiel støtte og skattelettelser, hvilket øger eksportmarkeders — som f.eks. EU-markedets — tiltrækningskraft.

                     (58)

                     Kinas betydelige eksportmængder og markedsandele i den oprindelige undersøgelsesperiode og den fortsatte eksport af aluminiumsradiatorer fra Kina til EU-markedet i lavere — men stadig betydelige — mængder, gør det muligt for Kommissionen at konkludere, at EU-markedet er attraktivt for producenter af aluminiumsradiatorer i Kina. Den kinesiske eksport fortsætter med at ske til dumpingpriser (se betragtning 47) og underbyder i væsentlig grad EU-erhvervsgrenens priser (se betragtning 76). I betragtning af den store uudnyttede kapacitet i Kina og de meget lave kinesiske priser, er der en stor sandsynlighed for, at importen vil stige betydeligt, hvis antidumpingforanstaltningerne ophæves.

               3.2.3.   Konklusion vedrørende sandsynligheden for fortsat dumping

                     (59)

                     Ud fra ovenstående, og særligt i lyset af den dumpingmargen, der blev fastsat i NUP, den betydelige uudnyttede kapacitet i Kina og EU-markedets tiltrækningskraft, forventer Kommissionen, at en ophævelse af foranstaltningerne sandsynligvis vil føre til fortsat dumping, og at dumpingimporten vil indføres på EU-markedet i betydelige mængder. Det konkluderes derfor, at der er sandsynlighed for fortsat dumping, hvis de gældende antidumpingforanstaltninger får lov at udløbe.

               4.   SANDSYNLIGHEDEN FOR FORNYET SKADE
         4.1.   Definition af EU-erhvervsgrenen og EU-produktionen

                     (60)

                     Samme vare blev i den nuværende undersøgelsesperiode fremstillet af 6 producenter i Unionen. De udgør »EU-erhvervsgrenen« som omhandlet i grundforordningens artikel 4, stk. 1.

               4.2.   Indledende bemærkninger

                     (61)

                     Skaden blev vurderet på grundlag af tendenser vedrørende produktion, produktionskapacitet, kapacitetsudnyttelse, salg, markedsandel, beskæftigelse, produktivitet og vækst, som blev indsamlet for hele EU-erhvervsgrenen, og tendenser vedrørende priser, rentabilitet, likviditet, evne til at rejse kapital og investeringer, lagre, investeringsafkast og lønninger, som blev indsamlet for de EU-producenter, der indgik i stikprøven.

               4.3.   EU-forbrug

                     (62)

                     Kommissionen fastsatte EU-forbruget ved at sammenlægge:

                                 a)

                                 de fire stikprøveudtagne EU-producenters efterprøvede salg i Unionen

                                 b)

                                 de ikkestikprøveudtagne samarbejdsvillige EU-producenters salg i Unionen, som fremgik af anmodningen om den fornyede undersøgelse og oplysninger fra AIRAL, samt

                                 c)

                                 importdata fra Eurostat.

                     (63)

                     EU-forbruget af aluminiumsradiatorer udviklede sig som følger:

                        Tabel 1

                        EU-forbrug

                                 2014

                                 2015

                                 2016

                                 NUP

                                 Samlet EU-forbrug (elementer)

                                 24 042 569

                                 25 768 567

                                 27 283 660

                                 27 960 430

                                    Indeks (2014 = 100)

                                    100

                                    107

                                    113

                                    116

                                    Kilde: Eurostat, AIRAL og spørgeskemabesvarelser

                     (64)

                     EU-forbruget steg gradvist med 16 % i den betragtede periode. En analyse af udviklingen år for år viser denne gradvise stigning i hele perioden, med en hurtigere stigning mellem 2014 og 2015 og derefter en udjævning mellem 2016 og udgangen af den nuværende undersøgelsesperiode.

               4.4.   Import fra Kina

         4.4.1.   Mængde og markedsandel for importen fra Kina

                     (65)

                     Kommissionen fastsatte importmængden af aluminiumsradiatorer fra Kina til Unionen på grundlag af Eurostats data og markedsandelen for importen ved at sammenligne disse importmængder med EU-forbruget, jf. tabel 1.

                     (66)

                     Importen af aluminiumsradiatorer fra Kina til Unionen udviklede sig som følger:

                        Tabel 2

                        Importmængder og markedsandele

                                 2014

                                 2015

                                 2016

                                 2017

                                 Importmængde fra Kina (elementer)

                                 1 652 979

                                 456 581

                                 983 268

                                 746 354

                                    Indeks (2014 = 100)

                                    100

                                    28

                                    59

                                    45

                                 Markedsandel for importen fra Kina (i %)

                                 7

                                 2

                                 4

                                 3

                                    Kilde: Eurostat

                     (67)

                     Importen fra Kina nåede sit højeste niveau i 2014, hvorefter den faldt brat i 2015, genrejste sig i 2016, for så at falde igen i NUP. Som følge af den samtidige stigning i EU-forbruget faldt markedsandelen for importen fra Kina fra sit højeste niveau på 7 % til det laveste niveau på 3 % ved udgangen af NUP.

                     (68)

                     Det er dog relevant for skadesanalysen at bemærke, at importen fra Kina fortsatte med at blive indført i Unionen, fortoldet, gennem hele den betragtede periode.

               4.4.2.   Priser på importen fra Kina

                     (69)

                     Kommissionen anvendte Eurostats oplysninger om priserne ved import fra Kina.

                     (70)

                     De gennemsnitlige priser på importen fra Kina til Unionen udviklede sig som følger:

                        Tabel 3

                        Priser på importen fra Kina

                                 2014

                                 2015

                                 2016

                                 NUP

                                 Priser på importen fra Kina
                                 (EUR pr. element)

                                 2,47

                                 3,29

                                 3,28

                                 3,37

                                    Indeks (2014 = 100)

                                    100

                                    133

                                    133

                                    136

                                    Kilde: Eurostat

                     (71)

                     Priserne på importen fra Kina steg med 36 % i den betragtede periode, hvor den største stigning fandt sted mellem 2014 og 2015.

                     (72)

                     På trods af stigningen i enhedspriserne for import fra Kina gennem den betragtede periode var den gennemsnitlige importpris pr. enhed fra Kina betydeligt lavere end både EU-erhvervsgrenens gennemsnitlige enhedssalgspris og de gennemsnitlige enhedsproduktionsomkostninger, jf. tabel 7. Dette førte til et kraftigt pristryk på salgspriserne i Unionen.

               4.4.3.   Prisunderbud

                     (73)

                     Kommissionen fastsatte prisunderbuddet i den nuværende undersøgelsesperiode ved at sammenligne:

                                 a)

                                 de vejede gennemsnitlige salgspriser, som EU-producenterne i stikprøven forlangte af ikke forretningsmæssigt forbundne kunder på EU-markedet, justeret til et ab fabrik-niveau, og

                                 b)

                                 oplysninger fra Eurostat om importen af aluminiumsradiatorer fra Kina på cif-niveau, justeret til en hjemtagelsespris, inkl. et beløb for antidumpingtold.

                     (74)

                     Resultatet af sammenligningen blev udtrykt som en procentdel af de stikprøveudtagne EU-producenters gennemsnitlige priser i den nuværende undersøgelsesperiode.

                     (75)

                     Sammenligningen viste, at importen fra Kina havde en gennemsnitlig underbudsmargen på 19,3 % på EU-markedet i den nuværende undersøgelsesperiode.

               4.5.   EU-erhvervsgrenens økonomiske situation

         4.5.1.   Generelle bemærkninger

                     (76)

                     I overensstemmelse med grundforordningens artikel 3, stk. 4, undersøgte Kommissionen virkningerne af dumpingimporten på EU-erhvervsgrenen og evaluerede alle de økonomiske indikatorer, der havde indflydelse på EU-erhvervsgrenens situation i den betragtede periode.

                     (77)

                     Der blev anvendt stikprøveudtagning til at vurdere den eventuelle skade, som EU-erhvervsgrenen kunne have lidt, jf. betragtning 12.

                     (78)

                     Ved konstateringen af skade skelnede Kommissionen mellem makroøkonomiske og mikroøkonomiske skadesindikatorer.

                     (79)

                     Kommissionen evaluerede de makroøkonomiske indikatorer ud fra oplysningerne i anmodningen om fornyet undersøgelse, oplysninger indsendt af AIRAL og de verificerede spørgeskemabesvarelser fra de stikprøveudtagne EU-producenter. Dataene vedrørte alle EU-producenterne.

                     (80)

                     Kommissionen evaluerede de mikroøkonomiske indikatorer ud fra efterprøvede oplysninger i spørgeskemabesvarelserne fra de EU-producenter, der indgik i stikprøven.

                     (81)

                     Begge datasæt blev anset for at være repræsentative for EU-erhvervsgrenens økonomiske situation.

                     (82)

                     De makroøkonomiske indikatorer er: produktion, produktionskapacitet, kapacitetsudnyttelse, salgsmængde, markedsandel, vækst, beskæftigelse og produktivitet.

                     (83)

                     De mikroøkonomiske indikatorer er: gennemsnitlige enhedspriser, enhedsomkostninger, arbejdskraftomkostninger, lagerbeholdninger, rentabilitet, likviditet, investeringer, investeringsafkast og evne til at rejse kapital.

               4.5.2.   Makroøkonomiske indikatorer

         4.5.2.1.   Produktion, produktionskapacitet og kapacitetsudnyttelse

                     (84)

                     Den samlede produktion, produktionskapacitet og kapacitetsudnyttelse i EU-erhvervsgrenen udviklede sig i den betragtede periode som følger:

                        Tabel 4

                        EU-producenternes produktion, produktionskapacitet og kapacitetsudnyttelse

                                 2014

                                 2015

                                 2016

                                 NUP

                                 Produktionsmængde (elementer)

                                 46 693 417

                                 42 280 155

                                 41 857 954

                                 41 449 917

                                    Indeks (2014 = 100)

                                    100

                                    91

                                    90

                                    89

                                 Produktionskapacitet (elementer)

                                 93 110 159

                                 93 279 192

                                 84 940 419

                                 82 263 333

                                    Indeks (2014 = 100)

                                    100

                                    100

                                    91

                                    88

                                 Kapacitetsudnyttelse (%)

                                 50

                                 45

                                 49

                                 50

                                    Indeks (2014 = 100)

                                    100

                                    90

                                    98

                                    100

                                    Kilde: Eurostat, AIRAL og spørgeskemabesvarelser

                     (85)

                     EU-erhvervsgrenens produktionsmængde faldt i den betragtede periode med 11 %. En analyse af udviklingen år for år viser, at der først var et fald på 9 % i 2015, hvorefter udviklingen forblev ret stabil mellem 2015 og udgangen af den nuværende undersøgelsesperiode.

                     (86)

                     EU-erhvervsgrenens produktionskapacitet faldt med 12 % i den betragtede periode, hvilket viser, at EU-erhvervsgrenen var i stand til at reducere kapaciteten for at håndtere nedgangen i produktionen i løbet af perioden.

                     (87)

                     Kapacitetsudnyttelsen forblev lav i hele den betragtede periode, men efter et fald i 2015 endte niveauet ved udgangen af den nuværende undersøgelsesperiode med at nå op på 2014-niveauet igen.

               4.5.2.2.   Salgsmængde og markedsandel

                     (88)

                     EU-erhvervsgrenens salgsmængde i Unionen og markedsandel udviklede sig i den betragtede periode som følger:

                        Tabel 5

                        EU-producenternes salgsmængde og markedsandel

                                 2014

                                 2015

                                 2016

                                 NUP

                                 Salgsmængde i Unionen (elementer)

                                 21 445 218

                                 25 083 295

                                 25 938 789

                                 26 681 081

                                    Indeks (2014 = 100)

                                    100

                                    117

                                    121

                                    124

                                 Markedsandel (%)

                                 89

                                 97

                                 95

                                 95

                                    Indeks (2014 = 100)

                                    100

                                    109

                                    107

                                    107

                                    Kilde: Eurostat, AIRAL og spørgeskemabesvarelser

                     (89)

                     EU-erhvervsgrenens salgsmængde på EU-markedet steg i den betragtede periode med ca. 24 %, hvilket er mere end væksten i forbruget på EU-markedet i samme periode.

                     (90)

                     EU-erhvervsgrenens markedsandel steg fra 89 % til 95 % i den betragtede periode — efter stigningen i EU-forbruget og faldet i importen efter 2014.

               4.5.2.3.   Vækst

                     (91)

                     EU-forbruget steg med 16 % i den betragtede periode, mens EU-erhvervsgrenens salgsmængde steg med 24 %, hvilket øgede EU-erhvervsgrenens markedsandel, mens der stadig var plads på markedet til import fra Kina og andre steder.

               4.5.2.4.   Beskæftigelse og produktivitet

                     (92)

                     EU-erhvervsgrenens beskæftigelse og produktivitet udviklede sig i den betragtede periode som følger:

                        Tabel 6

                        EU-producenternes beskæftigelse og produktivitet

                                 2014

                                 2015

                                 2016

                                 NUP

                                 Antal ansatte

                                 1 387

                                 1 306

                                 1 313

                                 1 323

                                    Indeks (2014 = 100)

                                    100

                                    94

                                    95

                                    95

                                 Produktivitet (elementer pr. ansat)

                                 34 676

                                 32 365

                                 31 869

                                 31 379

                                    Indeks (2014 = 100)

                                    100

                                    93

                                    92

                                    90

                                    Kilde: Eurostat, AIRAL og spørgeskemabesvarelser

                     (93)

                     På grund af faldet i produktionen faldt EU-erhvervsgrenens beskæftigelse også i den betragtede periode med 5 %.

                     (94)

                     På grund af faldet i produktionen faldt EU-erhvervsgrenens produktivitet dog i den samme periode i takt med faldet i produktionen.

               4.5.3.   Mikroøkonomiske indikatorer

         4.5.3.1.   Priser og faktorer, som påvirker priserne

                     (95)

                     De gennemsnitlige salgspriser hos EU-producenterne i stikprøven ved salg til ikke forretningsmæssigt forbundne kunder i Unionen udviklede sig i den betragtede periode som følger:

                        Tabel 7

                        Gennemsnitlige salgspriser i Unionen og enhedsomkostninger

                                 2014

                                 2015

                                 2016

                                 NUP

                                 Gennemsnitlig enhedssalgspris i Unionen (EUR pr. element)

                                 5,7

                                 5,7

                                 5,7

                                 5,7

                                    Indeks (2014 = 100)

                                    100

                                    100

                                    100

                                    100

                                 Enhedsproduktionsomkostninger (EUR pr. element)

                                 5,2

                                 5,5

                                 5,4

                                 5,2

                                    Indeks (2014 = 100)

                                    100

                                    106

                                    103

                                    101

                                    Kilde: Spørgeskemabesvarelser

                     (96)

                     EU-erhvervsgrenens gennemsnitlige enhedssalgspris til ikke forretningsmæssigt forbundne kunder i Unionen lå stabilt på 5,7 EUR pr. element i den betragtede periode.

                     (97)

                     EU-erhvervsgrenens gennemsnitlige produktionsomkostninger steg svagt med 1 % i den betragtede periode — først steg de i 2015 med 6 %, hvorefter de faldt med 5 % mellem 2015 og udgangen af den nuværende undersøgelsesperiode.

               4.5.3.2.   Arbejdskraftomkostninger

                     (98)

                     De gennemsnitlige arbejdskraftomkostninger hos EU-producenterne i stikprøven udviklede sig således i den betragtede periode:

                        Tabel 8

                        Gennemsnitlige arbejdskraftomkostninger pr. ansat

                                 2014

                                 2015

                                 2016

                                 NUP

                                 Gennemsnitlige arbejdskraftomkostninger pr. ansat (EUR/ansat)

                                 32 242

                                 32 604

                                 32 880

                                 32 086

                                    Indeks (2014 = 100)

                                    100

                                    101

                                    102

                                    100

                                    Kilde: Spørgeskemabesvarelser

                     (99)

                     De gennemsnitlige arbejdskraftomkostninger pr. ansat i EU-erhvervsgrenen steg svagt i den betragtede periode.

               4.5.3.3.   Lagerbeholdninger

                     (100)

                     Lagerbeholdningerne hos EU-producenterne i stikprøven udviklede sig i den betragtede periode som følger:

                        Tabel 9

                        Lagerbeholdninger

                                 2014

                                 2015

                                 2016

                                 NUP

                                 Slutlagre (elementer)

                                 4 379 462

                                 3 735 054

                                 4 234 495

                                 3 613 428

                                    Indeks (2014 = 100)

                                    100

                                    85

                                    97

                                    83

                                 Slutlagre i procent af produktionen (i %)

                                 12,6

                                 12,2

                                 14,2

                                 12,1

                                    Indeks (2014 = 100)

                                    100

                                    98

                                    113

                                    96

                                    Kilde: Spørgeskemabesvarelser

                     (101)

                     EU-erhvervsgrenens slutlagre faldt i den betragtede periode med 17 %. I den betragtede periode udgjorde lagerbeholdningerne mellem 12 og 14 % af deres produktion.

               4.5.3.4.   Rentabilitet, likviditet, investeringer, investeringsafkast og evne til at rejse kapital

                     (102)

                     Kommissionen beregnede EU-erhvervsgrenens rentabilitet som nettooverskuddet før skat ved salg af samme vare til ikke forretningsmæssigt forbundne kunder i Unionen udtrykt i procent af omsætningen i forbindelse med dette salg.

                     (103)

                     Rentabiliteten, likviditeten, investeringerne og investeringsafkastet hos de EU-producenter, der indgik i stikprøven, udviklede sig således i den betragtede periode:

                        Tabel 10

                        Rentabilitet, likviditet, investeringer og investeringsafkast

                                 2014

                                 2015

                                 2016

                                 NUP

                                 Rentabilitet for EU-salg til ikke forretningsmæssigt forbundne kunder (i % af omsætningen)

                                 5,4

                                 3,1

                                 4,4

                                 6,8

                                    Indeks (2014 = 100)

                                    100

                                    58

                                    81

                                    125

                                 Likviditet (i mio. EUR)

                                 10

                                 14

                                 12

                                 24

                                    Indeks (2014 = 100)

                                    100

                                    140

                                    120

                                    240

                                 Investeringer (i mio. EUR)

                                 14

                                 16

                                 25

                                 8

                                    Indeks (2014 = 100)

                                    100

                                    114

                                    179

                                    57

                                 Investeringsafkast (%)

                                 49

                                 5

                                 12

                                 32

                                    Indeks (2014 = 100)

                                    100

                                    11

                                    24

                                    65

                                    Kilde: Spørgeskemabesvarelser

                     (104)

                     EU-erhvervsgrenens rentabilitet faldt mellem 2014 og 2016, men steg derefter i NUP.

                     (105)

                     Nettolikviditeten er EU-erhvervsgrenens evne til at selvfinansiere sine aktiviteter. Nettolikviditeten steg med 143 % mellem 2014 og slutningen af NUP.

                     (106)

                     I den betragtede periode faldt de årlige investeringer i samme vare fremstillet af EU-erhvervsgrenen med 43 % på grund af den faldende produktion.

                     (107)

                     Investeringsafkastet er fortjenesten udtrykt i procent af den bogførte nettoværdi af investeringerne. EU-erhvervsgrenens investeringsafkast faldt i den betragtede periode fra 49 % til 32 %, uden at der var en ensartet tendens fra år til år.

               4.5.4.   Konklusion vedrørende EU-erhvervsgrenens situation

                     (108)

                     Undersøgelsen viste, at de fleste skadesindikatorer udviklede sig positivt, og at EU-erhvervsgrenens økonomiske og finansielle situation forbedrede sig i den betragtede periode.

                     (109)

                     Da foranstaltningerne var indført, kunne EU-erhvervsgrenen øge sin markedsandel og genvinde likviditet og investeringsafkast.

                     (110)

                     EU-erhvervsgrenens rentabilitet steg i den betragtede periode og lå kun 0,6 % under målfortjenesten i den oprindelige undersøgelse. Det skal bemærkes, at målfortjenesten blev fastsat i et år, hvor den kinesiske markedsandel var på 13 %, og at den nu er på 3 %.

                     (111)

                     EU-erhvervsgrenen reducerede dog produktionen, beskæftigelsen og investeringerne og fortsatte driften ved en lav kapacitetsudnyttelse.

                     (112)

                     På trods af denne tendens konkluderede Kommissionen, at efter en samlet vurdering af skadesfaktorerne har EU-erhvervsgrenen i høj grad forbedret sin finansielle situation og har i overvejende grad genrejst sig efter den væsentlige skade, som Kommissionen konstaterede i den oprindelige undersøgelse.

               4.6.   Sandsynlighed for fornyet skade

                     (113)

                     I overensstemmelse med grundforordningens artikel 11, stk. 2, undersøgte Kommissionen, om den kinesiske import igen ville forårsage væsentlig skade, hvis foranstaltningerne over for Kina fik lov at udløbe. Undersøgelsen har vist, at importen fra Kina skete til dumpingpriser i NUP (se betragtning 46), og at der var sandsynlighed for fortsat dumping, hvis foranstaltningerne fik lov at udløbe (se betragtning 60).

                     (114)

                     For at fastslå sandsynligheden for fornyet skade, hvis foranstaltningerne over for Kina blev ophævet, analyserede Kommissionen: i) den uudnyttede kapacitet i Kina, ii) EU-markedets tiltrækningskraft, og iii) virkningerne af den kinesiske import på EU-erhvervsgrenens situation, hvis foranstaltningerne fik lov at udløbe.

               Uudnyttet kapacitet i Kina

                     (115)

                     Som forklaret i betragtning 52-57, er Unionen fortsat et attraktivt marked for Kina, og der er en uudnyttet kapacitet, der langt overstiger det samlede EU-forbrug i NUP. Som anført i betragtning 52, var der desuden intet, der tydede på, at der i nærmeste fremtid ville ske en væsentlig stigning i forbruget af aluminiumsradiatorer på hjemmemarkedet i Kina eller på andre tredjelandes markeder. Kommissionen konkluderede derfor, at den indenlandske efterspørgsel i Kina eller på andre tredjelandes markeder ikke kunne absorbere den uudnyttede kapacitet, som sandsynligvis ville blive anvendt til at forsyne EU-markedet, hvis foranstaltningerne udløber.

               EU-markedets tiltrækningskraft

                     (116)

                     I betragtning af omfanget af importen fra Kina til Unionen i den betragtede periode — til trods for de gældende foranstaltninger — anses EU-markedet for at være attraktivt for importen fra Kina. Den kinesiske imports markedsandel var på 24 % i den oprindelige undersøgelsesperiode (2010-11), hvilket viser det mulige niveau for importen fra Kina, hvis foranstaltningerne udløber.

                     (117)

                     Importen fra Kina (uden en antidumpingtold) ville have underbudt EU-erhvervsgrenens salgspriser med 28,3 % i NUP. Dette er en indikator for det sandsynlige prisniveau for importen fra Kina, hvis foranstaltningerne ophæves. I lyset heraf er det sandsynligt, at pristrykket på EU-markedet ville stige, hvis foranstaltningerne ophæves, hvilket ville føre til væsentlig skade for EU-erhvervsgrenen på ny.

                     (118)

                     På denne baggrund vil de kinesiske eksporterende producenter — hvis foranstaltningerne ophæves — sandsynligvis øge deres tilstedeværelse på EU-markedet i form af både importmængder og markedsandele og til dumpingpriser, der i væsentligt omfang underbyder EU-erhvervsgrenens salgspriser.

               Virkning på EU-erhvervsgrenen

                     (119)

                     Hvis foranstaltningerne ophæves, vil lavprisimporten fra Kina betyde, at EU-erhvervsgrenen ikke kan opretholde sin salgsmængde og markedsandel. Det er meget sandsynligt, at den kinesiske markedsandel vil stige hurtigt, hvis foranstaltningerne får lov at udløbe. Tab af salgsmængde vil føre til en endnu lavere kapacitetsudnyttelse og en stigning i de gennemsnitlige produktionsomkostninger. Dette vil føre til en forværring af EU-erhvervsgrenens finansielle situation og navnlig til et fald i rentabiliteten.

                     (120)

                     Foranstaltningernes udløb vil sandsynligvis have en negativ indvirkning på EU-erhvervsgrenen, især hvad angår beskæftigelsen. I den betragtede periode reducerede EU-erhvervsgrenen allerede sin fremstillingsrelaterede beskæftigelse. Udløbet af foranstaltningerne kan føre til en nedlukning af hele produktionsenheder.

                     (121)

                     Det kan derfor konkluderes, at der er stor sandsynlighed for, at foranstaltningernes udløb vil føre til fornyet skade som følge af importen fra Kina, og at EU-erhvervsgrenens i forvejen skrøbelige situation sandsynligvis vil forværres yderligere.

               Konklusion

                     (122)

                     En ophævelse af foranstaltningerne vil efter al sandsynlighed føre til en betydelig stigning i dumpingimporten fra Kina til priser, der underbyder EU-erhvervsgrenens priser. Kommissionen konkluderede derfor, at der er stor sandsynlighed for fortsat skade, hvis foranstaltningerne ophæves.

               5.   UNIONENS INTERESSER

                     (123)

                     I henhold til grundforordningens artikel 21 undersøgte Kommissionen, om en opretholdelse af de gældende antidumpingforanstaltninger mod Kina ville være i strid med Unionens interesser som helhed.

                     (124)

                     Kommissionen baserede fastlæggelsen af Unionens interesser på en vurdering af alle de forskellige involverede parters interesser, dvs. EU-erhvervsgrenens, importørernes og brugernes interesser. Alle interesserede parter fik, jf. grundforordningens artikel 21, stk. 2, mulighed for at fremsætte bemærkninger.

                     (125)

                     På dette grundlag undersøgte Kommissionen, om der fandtes tvingende grunde til at konkludere, at det ikke var i Unionens interesse at opretholde de gældende foranstaltninger trods konklusionerne om sandsynligheden for fortsat dumping og skade.

               5.1.   EU-erhvervsgrenens interesser

                     (126)

                     De gældende foranstaltninger har gjort det muligt for EU-erhvervsgrenen at begynde at genrejse sig efter tidligere dumping, men den er stadig ikke i stand til at øge kapacitetsudnyttelsen og nå op på dens målfortjenstmargener.

                     (127)

                     Samtidig konkluderede Kommissionen også, at EU-erhvervsgrenen sandsynligvis ville opleve en forværring af sin situation, hvis foranstaltningerne over for Kina fik lov til at udløbe.

                     (128)

                     Kommissionen konkluderede derfor, at opretholdelsen af foranstaltningerne over for Kina vil være til fordel for EU-erhvervsgrenen.

               5.2.   Importørernes interesser

                     (129)

                     Kommissionen sendte spørgeskemaer til de to samarbejdsvillige importører. Som nævnt ovenfor besvarede én importør spørgeskemaet, og der blev udført en kontrol. Ingen andre importører gav sig til kende.

                     (130)

                     Efter indførelsen af tolden, var den samarbejdsvillige importør i stand til at finde en konkurrencedygtig leverandør af samme vare andetsteds. Mens disse radiatorer er lidt dyrere, produceres de tættere på EU-markedet og er dermed lettere tilgængelige. Det reducerer importørens lageromkostninger og gennemførelsestid, hvilket værdsættes af importørens kunder.

                     (131)

                     Kommissionen konkluderede, at der ikke var tegn på, at opretholdelsen af foranstaltningerne ville have en negativ indvirkning på importørerne, som var større end de positive virkninger af foranstaltningerne for EU-erhvervsgrenen.

               5.3.   Brugernes interesser

                     (132)

                     Som nævnt ovenfor gav ingen brugere i Unionen sig til kende efter indledningen eller samarbejdede på anden vis i forbindelse med undersøgelsen.

                     (133)

                     Aluminiumsradiatorer er en forbrugsvare, der enten fremstilles ved ekstrudering eller ved sprøjtestøbning. Brugerne af radiatorerne er forhandlere og store detailorganisationer, som derefter sælger radiatorerne videre til montering.

                     (134)

                     Disse brugere er således i stand til at overvælte hele eller næsten hele prisstigningen som følge af tolden på de endelige brugere, og det skal samtidig huskes, at for de endelige brugere er foranstaltningernes virkning ikke betydelig.

                     (135)

                     Disse konklusioner blev bekræftet i den nuværende fornyede undersøgelse, idet undersøgelsen ikke afdækkede oplysninger, der afkræftede den oprindelige konklusion for perioden efter indførelsen af de gældende foranstaltninger.

                     (136)

                     Selv om der har været anvendt foranstaltninger siden 2012, har brugerne i Unionen derudover fortsat fået deres levering fra Kina og andetsteds. Ingen brugere samarbejdede i forbindelse med den fornyede undersøgelse.

                     (137)

                     På dette grundlag og i overensstemmelse med konklusionerne i den oprindelige undersøgelse konkluderede Kommissionen, at en opretholdelse af foranstaltningerne ikke ville få en væsentlig negativ indvirkning for brugerne.

               5.4.   Konklusion vedrørende Unionens interesser

                     (138)

                     På baggrund af ovenstående konkluderede Kommissionen, at der ikke er tvingende årsager til at konkludere, at det ikke er i Unionens interesse at forlænge de gældende antidumpingforanstaltninger over for importen af aluminiumsradiatorer med oprindelse i Kina.

               6.   ANTIDUMPINGFORANSTALTNINGER

                     (139)

                     Alle interesserede parter blev underrettet om de vigtigste kendsgerninger og betragtninger, på grundlag af hvilke det påtænktes at opretholde de gældende antidumpingforanstaltninger. De fik også en frist, inden for hvilken de kunne fremsætte bemærkninger til fremlæggelsen af oplysninger og anmode om en høring med Kommissionen og/eller høringskonsulenten i handelsprocedurer. Der blev hverken modtaget bemærkninger, indlæg eller anmodninger om høringer.

                     (140)

                     Det følger af ovenstående, at de antidumpingforanstaltninger vedrørende importen af aluminiumsradiatorer med oprindelse i Kina, der indførtes ved forordningen om endelig told, som ændret ved ændringsforordningen, bør opretholdes.

                     (141)

                     De individuelle antidumpingtoldsatser for de virksomheder, der er nævnt i denne forordning, gælder udelukkende for importen af den pågældende vare, som er fremstillet af disse virksomheder og således af de nævnte specifikke retlige enheder. Import af den pågældende vare, der er fremstillet af andre virksomheder, som ikke udtrykkeligt er nævnt i den dispositive del af denne forordning med navn og adresse, herunder enheder, som er forretningsmæssigt forbundet med de specifikt nævnte, kan ikke anvende disse satser og er omfattet af toldsatsen for »alle andre virksomheder«.

                     (142)

                     Alle anmodninger om anvendelse af denne individuelle antidumpingtold (f.eks. efter den pågældende virksomheds navneforandring eller efter oprettelse af nye produktions- eller salgsenheder) bør omgående rettes til Kommissionen (6) sammen med alle relevante oplysninger, herunder især ændringer i virksomhedens aktiviteter vedrørende produktion, hjemmemarkeds- og eksportsalg i tilknytning til f.eks. den pågældende navneforandring eller ændringen i produktions- og salgsenheder. Forordningen vil i givet fald blive ændret i overensstemmelse hermed ved en ajourføring af listen over virksomheder, der er omfattet af individuelle toldsatser.

                     (143)

                     Det udvalg, der er nedsat ved artikel 15, stk. 1, i forordning (EU) 2016/1036, har ikke afgivet udtalelse —

               VEDTAGET DENNE FORORDNING:

            Artikel 1

               1.   Der indføres en endelig antidumpingtold på importen af aluminiumsradiatorer og elementer eller sektioner, som disse radiatorer består af, uanset om sådanne elementer eller sektioner er samlet i blokke, undtagen elektriske radiatorer og elementer og sektioner deraf, i øjeblikket henhørende under KN-kode ex 7615 10 10, ex 7615 10 80, ex 7616 99 10 og ex 7616 99 90 (Taric-kode 7615101010, 7615108010, 7616991091, 7616999001 og 7616999091) med oprindelse i Folkerepublikken Kina.

               2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for de i stk. 1 omhandlede varer fremstillet af følgende virksomheder:

                           Virksomhed

                           Told (i %)

                           Taric-tillægskode

                           Zhejiang Flyhigh Metal Products Co., Ltd.

                           12,6

                           B272

                           Metal Group Co. Ltd.

                           56,2

                           B273

                           Sira (Tianjin) Aluminium Products Co. Ltd.

                           14,9

                           B279

                           Sira Gruppen (Tianjin) Heating Radiators Co. Ltd.

                           14,9

                           B280

                           Virksomheder opført i bilag I

                           21,2

                           Alle andre virksomheder

                           61,4

                           B999

               3.   Anvendelsen af de individuelle toldsatser, der er fastsat for de i stk. 2 nævnte virksomheder, er betinget af, at der over for medlemsstaternes toldmyndigheder forelægges en gyldig handelsfaktura, der overholder kravene i bilag II. Hvis der ikke fremlægges en sådan faktura, anvendes toldsatsen for »alle andre virksomheder«.

               4.   De gældende bestemmelser vedrørende told finder anvendelse, medmindre andet er fastsat.

            Artikel 2
            Hvis en ny eksporterende producent i Folkerepublikken Kina over for Kommissionen fremlægger tilstrækkelige beviser for, at:

                        a)

                        denne ikke eksporterede den i stk. 1 beskrevne vare til Unionen i perioden mellem 1. juli 2010 og 30. juni 2011

                        b)

                        denne ikke er forretningsmæssigt forbundet med nogen eksportør eller producent i Folkerepublikken Kina, der ved denne forordning er pålagt antidumpingforanstaltninger

                        c)

                        denne faktisk har eksporteret den pågældende vare til Unionen eller har indgået en uigenkaldelig kontraktmæssig forpligtelse til at eksportere en betydelig mængde til Unionen efter udløbet af den oprindelige undersøgelsesperiode

                  kan Kommissionen ændre bilag I ved at tilføje den nye eksporterende producent til de samarbejdsvillige virksomheder, der ikke indgik i stikprøven i den oprindelige undersøgelse, og som derfor er omfattet af den vejede gennemsnitlige toldsats på 21,2 %.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. januar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21.

            (2)  EUT L 310 af 9.11.2012, s. 1.

            (3)  EUT C 48 af 15.2.2017, s. 10.

            (4)  EUT C 377 af 9.11.2017, s. 11.

            (5)  Overcapacity in China — An Impediment to the Party's Reform Agenda (Overkapacitet i Kina — En hindring for partiets reformdagsorden), Roland Berger, EU's handelskammer i Kina, 2016.

            (6)  Europa-Kommissionen, Generaldirektoratet for Handel, Direktorat H, B-1049 Bruxelles, Belgien.

            BILAG I

                        Virksomhedens navn

                        Taric-tillægskode

                        Jinyun Shengda Industry Co., Ltd.

                        B274

                        Ningbo Ephraim Radiator Equipment Co., Ltd.

                        B275

                        Ningbo Everfamily Radiator Co., Ltd.

                        B276

                        Ningbo Ningshing Kinhil Industrial Co., Ltd.

                        B277

                        Ningbo Ninhshing Kinhil International Co., Ltd.

                        B278

                        Yongkang Jinbiao Machine Electric Co., Ltd.

                        B281

                        Yongkang Sanghe Radiator Co., Ltd.

                        B282

                        Zhejiang Aishuibao Piping Systems Co., Ltd.

                        B283

                        Zhejiang Botai Tools Co., Ltd.

                        B284

                        Zhejiang East Industry Co., Ltd.

                        B285

                        Zhejiang Guangying Machinery Co., Ltd.

                        B286

                        Zhejiang Kangfa Industry & Trading Co., Ltd.

                        B287

                        Zhejiang Liwang Industrial and Trading Co., Ltd.

                        B288

                        Zhejiang Ningshuai Industry Co., Ltd.

                        B289

                        Zhejiang Rongrong Industrial Co., Ltd.

                        B290

                        Zhejiang Yuanda Machinery & Electrical Manufacturing Co., Ltd.

                        B291

            BILAG II
            Den gyldige handelsfaktura, der er omhandlet i artikel 1, stk. 3, skal indeholde en erklæring underskrevet af en af de ansatte i den enhed, der har udstedt handelsfakturaen, og være udformet på følgende måde:

                        1.

                        Navn og stilling for den ansatte i den enhed, der har udstedt handelsfakturaen,

                        2.

                        følgende erklæring:

                                    »Undertegnede bekræfter, at den (mængde) aluminiumsradiatorer og elementer eller sektioner, som disse radiatorer består af, der er solgt til eksport til Den Europæiske Union, og som er omfattet af denne faktura, blev fremstillet af (virksomhedens navn og hjemsted) (Taric-tillægskode) i Folkerepublikken Kina. Jeg erklærer, at oplysningerne i denne faktura er fuldstændige og korrekte.

                                    Dato og underskrift«.


title: Kommissionens gennemførelsesforordning (EU) 2019/283 af 18. februar 2019 om ændring af Rådets forordning (EF) nr. 314/2004 om visse restriktive foranstaltninger over for Zimbabwe

text:
                  19.2.2019

                  DA

                  Den Europæiske Unions Tidende

                  L 47/36

         KOMMISSIONENS GENNEMFØRELSESFORORDNING (EU) 2019/283
         af 18. februar 2019
         om ændring af Rådets forordning (EF) nr. 314/2004 om visse restriktive foranstaltninger over for Zimbabwe
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 314/2004 af 19. februar 2004 om visse restriktive foranstaltninger over for Zimbabwe (1), særlig artikel 11, litra b), og
         ud fra følgende betragtninger:

                     (1)

                     I Rådets afgørelse 2011/101/FUSP (2) identificeres de fysiske og juridiske personer, som skal pålægges restriktioner i henhold til nævnte afgørelses artikel 5.

                     (2)

                     Nævnte afgørelse får virkning ved forordning (EF) nr. 314/2004, for så vidt der kræves en indsats på EU-plan. Navnlig bilag III til forordning (EF) nr. 314/2004 indeholder en liste over de personer og enheder, der ifølge forordningen er omfattet af indefrysningen af pengemidler og økonomiske ressourcer.

                     (3)

                     Den 18. februar 2019 besluttede Rådet at ændre oplysningerne om en person og fjerne navnene på to personer i bilag I til afgørelse 2011/101/FUSP, hvor de personer, som er omfattet af restriktionerne, er opført.

                     (4)

                     Bilag III til forordning (EF) nr. 314/2004 bør derfor ændres —

               VEDTAGET DENNE FORORDNING:

            Artikel 1
            Bilag III til forordning (EF) nr. 314/2004 erstattes af teksten i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Bruxelles, den 18. februar 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 55 af 24.2.2004, s. 1.

            (2)  Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (EUT L 42 af 16.2.2011, s. 6).

            BILAG

                     »BILAG III

                        Liste over personer og enheder som omhandlet i artikel 6

                     I.   Personer

                                 Navn (og eventuelle kaldenavne)

                                 Identificerende oplysninger

                                 Begrundelse for opførelsen

                                             1)

                                             Mugabe, Robert Gabriel

                                 Født 21.2.1924
                                 Pas nr. AD001095

                                 Tidligere præsident, ansvarlig for aktiviteter, der i alvorlig grad undergraver demokratiet, respekten for menneskerettigheder og retsstatsforhold.

                                             2)

                                             Mugabe, Grace

                                 Født 23.7.1965
                                 Pas nr. AD001159
                                 Id nr. 63-646650Q70

                                 Tidligere sekretær for ZANU-PF (Zimbabwe African National Union — Patriotic Front) Women's league, involveret i aktiviteter, der i alvorlig grad undergraver demokratiet, respekten for menneskerettighederne og retsstatsprincippet. Overtog Iron Mask-ejendommen i 2002. Hævdes at have store ulovlige indtægter fra diamantudvinding.

                                             5)

                                             Chiwenga, Constantine

                                 Zimbabwes forsvarschef, general (tidligere hærchef, generalløjtnant), født 25.8.1956
                                 Pas nr. AD000263
                                 Id nr. 63-327568M80

                                 Medlem af den fælles operative kommando, medvirken i udformning eller ledelse af statens undertrykkende politik. Anvendte hæren til overtagelser af landbrugsbedrifter. Var under valget i 2008 en af hovedophavsmændene bag volden i forbindelse med anden runde af præsidentvalget.

                                             6)

                                             Shiri, Perence (alias Bigboy) Samson Chikerema

                                 Chef for flyvevåbnet, født 1.11.1955 Id nr. 29-098876M18

                                 Højtstående militærofficer og medlem af ZANU-PF's fælles operative kommando. Medvirken i udformning eller ledelse af statens undertrykkende politik. Involveret i politisk vold, bl.a. under valget i 2008 i Mashonaland West og i Chiadzwa.

                                             7)

                                             Sibanda, Phillip Valerio (alias Valentine)

                                 Zimbabwes hærchef, generalløjtnant, født 25.8.1956 eller 24.12.1954
                                 Id nr. 63-357671H26

                                 Højtstående i hæren med forbindelser til regeringen. Medvirken i udformning eller ledelse af statens undertrykkende politik.

                           II.   Enheder

                                 Navn

                                 Identificerende oplysninger

                                 Begrundelse for opførelsen

                                 Zimbabwe Defence Industries

                                 10th floor, Trustee House, 55 Samora Machel Avenue, PO Box 6597, Harare, Zimbabwe

                                 Forbindelser til forsvarsministeriet og ZANU-PF-fløjen i regeringen.

               «


title: Rådets gennemførelsesforordning (EU) 2019/352 af 4. marts 2019 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine

text:
                  5.3.2019

                  DA

                  Den Europæiske Unions Tidende

                  L 64/1

         RÅDETS GENNEMFØRELSESFORORDNING (EU) 2019/352
         af 4. marts 2019
         om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 208/2014 af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine (1), særlig artikel 14, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 5. marts 2014 forordning (EU) nr. 208/2014.

                     (2)

                     På grundlag af Rådets gennemgang bør oplysningerne om én person udgå, og bilag I bør suppleres med oplysninger om retten til et forsvar og ret til en effektiv retsbeskyttelse.

                     (3)

                     Bilag I til forordning (EU) nr. 208/2014 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag I til forordning (EU) nr. 208/2014 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. marts 2019.

                  På Rådets vegne

               A. ANTON

                  Formand

            (1)  EUT L 66 af 6.3.2014, s. 1.

            BILAG
            Bilag I til forordning (EU) nr. 208/2014 ændres således:

                        1)

                        Afdeling »Liste over fysiske og juridiske personer, enheder og organer som omhandlet i artikel 2« ændres således:

                                    a)

                                    Overskriften affattes således:
                                    »A.

                                             Liste over fysiske og juridiske personer, enheder og organer som omhandlet i artikel 2«.

                                    b)

                                    Oplysningerne om følgende person udgår af listen:

                                                5.

                                                Andrii Petrovych Kliuiev.

                        2)

                        Den følgende afdeling tilføjes:
                        »B.
                              Ret til et forsvar og ret til en effektiv retsbeskyttelse

                        Ret til et forsvar og ret til en effektiv retsbeskyttelse i henhold til Ukraines strafferetsplejelov
                        Artikel 42 i Ukraines strafferetsplejelov (»strafferetsplejeloven«) fastsætter, at enhver person, der er mistænkt eller tiltalt i straffesager, har ret til et forsvar og ret til en effektiv retsbeskyttelse. Dette omfatter: ret til information om, hvilken strafbar handling personen er mistænkt eller tiltalt for; ret til udtrykkelig og hurtig information om personens rettigheder i henhold til strafferetsplejeloven; ret til at indgive begæring om proceduremæssige foranstaltninger, når vedkommende første gang har anmodet om adgang til en forsvarsadvokat; og ret til at anfægte afgørelser, handlinger og undladelser fra efterforskeres, offentlige anklageres og undersøgelsesdommeres side. Artikel 306 i strafferetsplejeloven fastsætter, at klager over efterforskeres eller offentlige anklageres afgørelser, handlinger eller undladelser skal behandles af en lokal rets undersøgelsesdommer i tilstedeværelse af klageren eller dennes forsvarsadvokat eller retlige repræsentant. Desuden anføres i artikel 309 i strafferetsplejeloven de afgørelser truffet af undersøgelsesdommere, der kan anfægtes ved appel, og at andre afgørelser kan gøres til genstand for retslig prøvelse under den forberedende sagsbehandling i retten. Endvidere er en række proceduremæssige efterforskningsforanstaltninger kun mulige, hvis en undersøgelsesdommer eller en ret har truffet en afgørelse (f.eks. beslaglæggelse af formuegoder i henhold til artikel 164 og frihedsberøvelsesforanstaltninger i henhold til artikel 176 i strafferetsplejeloven).
                        Anvendelse af retten til et forsvar og ret til en effektiv retsbeskyttelse på hver af personerne på listen
                        1.   Viktor Fedorovych Yanukovych
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse er overholdt for Viktor Fedorovych Yanukovych i de straffesager, som Rådet har lagt til grund. Dette fremgår navnlig af en række retsafgørelser vedrørende beslaglæggelse af formuegoder og af en retsafgørelse af 1. november 2018 om at give tilladelse til at anholde og indkalde den mistænkte og bringe vedkommende for retten samt af undersøgelsesdommerens afgørelse af 8. oktober 2018 om afvisning af ansøgningen om en særlig efterforskning forud for retssagen in absentia til anklagemyndigheden.
                        2.   Vitalli Yuriyovych Zakharchenko
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse er overholdt for Vitalli Yuriyovych Zakharchenko i de straffesager, som Rådet har lagt til grund. Dette fremgår navnlig af undersøgelsesdommerens afgørelse af 21. maj 2018 og 23. november 2018, der giver tilladelse til at frihedsberøve Vitalli Yuriyovych Zakharchenko med henblik på at bringe ham for retten for at deltage i retsmødet vedrørende begæring om anvendelse af varetægtsfængsling.
                        3.   Viktor Pavlovych Pshonka
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse er overholdt for Viktor Pavlovych Pshonka i de straffesager, som Rådet har lagt til grund. Dette fremgår navnlig af undersøgelsesdommerens afgørelse af 12. marts 2018 og 13. august 2018, der giver tilladelse til at frihedsberøve Viktor Pavlovych Pshonka med henblik på at bringe ham for retten for at deltage i retsmødet vedrørende begæring om anvendelse af varetægtsfængsling.
                        6.   Viktor Ivanovych Ratushniak
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse er overholdt for Viktor Ivanovych Ratushniak i de straffesager, som Rådet har lagt til grund. Dette fremgår navnlig af undersøgelsesdommerens afgørelse af 21. maj 2018 og 23. november 2018, der giver tilladelse til at frihedsberøve Viktor Ivanovych Ratushniak med henblik på at bringe ham for retten for at deltage i retsmødet vedrørende begæring om anvendelse af varetægtsfængsling.
                        7.   Oleksandr Viktorovych Yanukovych
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse er overholdt for Oleksandr Viktorovych Yanukovych i de straffesager, som Rådet har lagt til grund. Dette fremgår navnlig af undersøgelsesdommerens afgørelse af 7. februar 2018 om afvisning af ansøgningen om en særlig efterforskning forud for retssagen in absentia til anklagemyndigheden, af en række retsafgørelser vedrørende beslaglæggelse af formuegoder og af undersøgelsesdommerens afgørelse af 27. juni 2018 om annullation af anklagemyndighedens beslutning om afslag på begæringen om et forsvar med henblik på afslutning af efterforskningen.
                        9.   Artem Viktorovych Pshonka
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse er overholdt for Artem Viktorovych Pshonka i de straffesager, som Rådet har lagt til grund. Dette fremgår navnlig af undersøgelsesdommerens afgørelse af 12. marts 2018 og 13. august 2018, der giver tilladelse til at frihedsberøve Artem Viktorovych Pshonka med henblik på at bringe ham for retten for at deltage i retsmødet vedrørende begæring om anvendelse af varetægtsfængsling.
                        11.   Mykola Yanovych Azarov
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse for Mykola Yanovych Azarov blev overholdt i de straffesager, som Rådet har lagt til grund. Dette fremgår navnlig af undersøgelsesdommerens afgørelse af 8. september 2018, der giver tilladelse til en særundersøgelse in absentia, samt af undersøgelsesdommerens afgørelse af 16. august 2018, der giver tilladelse til at tilbageholde Mykola Yanovych Azarov med det formål at bringe ham for retten for at deltage i retsmødet vedrørende begæring om anvendelse af varetægtsfængsling samt en række retsafgørelser om beslaglæggelse af formuegoder.
                        12.   Serhiy Vitalyovych Kurchenko
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse for Serhiy Vitalyovych Kurchenko blev overholdt i de straffesager, som Rådet har lagt til grund. Dette fremgår navnlig af undersøgelsesdommerens afgørelse af 7. marts 2018, der giver tilladelse til en særundersøgelse in absentia.
                        13.   Dmytro Volodymyrovych Tabachnyk
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse for Dmytro Volodymyrovych Tabachnyk blev overholdt i de straffesager, som Rådet har lagt til grund. Dette fremgår navnlig af undersøgelsesdommerens afgørelser af 8. maj 2018, der giver tilladelse til at tilbageholde Dmytro Volodymyrovych Tabachnyk med det formål at bringe ham for retten for at deltage i retsmødet vedrørende begæring om anvendelse af varetægtsfængsling.
                        15.   Serhiy Hennadiyovych Arbuzov
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse for Serhiy Hennadiyovych Arbuzov blev overholdt i de straffesager, som Rådet har lagt til grund. Dette fremgår navnlig af en række retsafgørelser om beslaglæggelse af formuegoder samt annullation af beslaglæggelse af formuegoder.
                        17.   Oleksandr Viktorovych Klymenko
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse for Oleksandr Viktorovych Klymenko blev overholdt i de straffesager, som Rådet har lagt til grund. Dette fremgår navnlig af undersøgelsesdommerens afgørelse af 5. oktober 2018, der giver tilladelse til en særundersøgelse in absentia.
                        18.   Edward Stavytskyi
                        Oplysningerne i Rådets sagsakter viser, at retten til et forsvar og retten til en effektiv retsbeskyttelse for Edward Stavytskyi blev overholdt i de straffesager, som Rådet har lagt til grund. Dette fremgår af en række retsafgørelser om beslaglæggelse af formuegoder, undersøgelsesdommerens afgørelse af 22. november 2017 om tilladelse til en særundersøgelse in absentia, den offentlige anklagers instrukser af 2. januar 2018 til lederen af efterforskningen om at underrette de mistænkte og deres forsvarere om afslutning af efterforskningen forud for retssagen og det faktum, at tiltalen den 8. maj 2018 blev henvist til Sviatoshynskyi distriktsdomstol i Kiev med henblik på behandling af sagens realiteter. Oplysningerne viser også, at der ikke var nogen tidligere gyldig afgørelse om retsforfølgningen om ikke at indlede en strafferetlig efterforskning, og at de pågældende straffesager derfor ikke strider mod princippet om »ne bis in idem«.«


title: Kommissionens gennemførelsesforordning (EU) 2019/353 af 4. marts 2019 om 295. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  5.3.2019

                  DA

                  Den Europæiske Unions Tidende

                  L 64/5

         KOMMISSIONENS GENNEMFØRELSESFORORDNING (EU) 2019/353
         af 4. marts 2019
         om 295. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Den 28. februar 2019 besluttede Sanktionskomitéen under FN's Sikkerhedsråd at tilføje et punkt til listen over de personer, grupper og enheder, der er omfattet af indefrysningen af midler og økonomiske ressourcer. Bilag I til forordning (EF) nr. 881/2002 bør derfor ændres —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. marts 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EFT L 139 af 29.5.2002, s. 9.

            BILAG
            I bilag I til forordning (EF) nr. 881/2002 tilføjes følgende punkt under overskriften »Fysiske personer«:

               »Hamza Usama Muhammad bin Laden. Fødselsdato: 9.5.1989. fødested: Jeddah, Saudi-Arabien. Nationalitet: saudiarabisk. Andre oplysninger: a) søn af Usama bin Laden (død), b) erklæret officielt medlem af Al-Qaida af Aiman Muhammed Rabi al-Zawahiri. Har opfordret tilhængere af Al-Qaida til at begå terrorangreb. Anses for at være al-Zawahiri's mest sandsynlige efterfølger. Den i artikel 7d, stk. 2, litra i), omhandlede dato: 28.2.2019.«


title: Kommissionens gennemførelsesforordning (EU) 2019/549 af 2. april 2019 om godkendelse af en ændring af varespecifikationen for en beskyttet oprindelsesbetegnelse eller en beskyttet geografisk betegnelse (»Cataluña«/»Catalunya« (BOB))

text:
                  5.4.2019

                  DA

                  Den Europæiske Unions Tidende

                  L 96/3

         KOMMISSIONENS GENNEMFØRELSESFORORDNING (EU) 2019/549
         af 2. april 2019
         om godkendelse af en ændring af varespecifikationen for en beskyttet oprindelsesbetegnelse eller en beskyttet geografisk betegnelse (»Cataluña«/»Catalunya« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og ud fra følgende betragtninger:
         ud fra følgende betragtninger:

                     (1)

                     Kommissionen har behandlet den ansøgning om godkendelse af en ændring af varespecifikationen for den beskyttede oprindelsesbetegnelse »Cataluña«/»Catalunya«, der er indgivet af Spanien efter artikel 105 i forordning (EU) nr. 1308/2013.

                     (2)

                     Kommissionen har i overensstemmelse med artikel 97, stk. 3, i forordning (EU) nr. 1308/2013 offentliggjort ansøgningen om godkendelse af ændringen af produktspecifikationen i Den Europæiske Unions Tidende (2).

                     (3)

                     Kommissionen har ikke modtaget indsigelser i henhold til artikel 98 i forordning (EU) nr. 1308/2013.

                     (4)

                     Ændringen af produktspecifikationen bør derfor godkendes, jf. artikel 99 i forordning (EU) nr. 1308/2013.

                     (5)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Cataluña«/»Catalunya« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. april 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 437 af 4.12.2018, s. 5.


title: Kommissionens gennemførelsesforordning (EU) 2019/660 af 24. april 2019 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  26.4.2019

                  DA

                  Den Europæiske Unions Tidende

                  L 112/8

         KOMMISSIONENS GENNEMFØRELSESFORORDNING (EU) 2019/660
         af 24. april 2019
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. april 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 120,2

                                 0

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 243,9

                                 17

                                 AR

                                 218,4

                                 25

                                 BR

                                 219,5

                                 24

                                 TH

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 280,6

                                 2

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).